recursal/SuperWikiNEXT-32B huggingface dataset:
Fransk marinesoldat på *Vigipirate*-vakt i Gare de Lyon i Paris
Planen i forbindelse med terrorangrepet 13. november 2015
En tjenestebil med Vigipirate-merke
**Plan Vigipirate** er del av Frankrikes plan for opp- og nedtrapping av sikkerhetstiltak til beskyttelse mot terrorisme. Navnet er sammesatt av *vigilance* (årvåkenhet) og *pirate* (pirat). Planen ble første gang satt ut i livet i 1978 under president Valéry Giscard d’Estaing. Den er senere blitt aktualisert i 1995, 2000 og 2003. Alt etter det nivå man har erklært, iverksettes sterkere sikkerhetstiltak.

Planen hadde frem til 2014 nivåene hvit (ingen fare), gul, orange, rød og *écarlate* (markert med mørkerødt – akutt trussel). Ved terrorbombingene i London den 7. juli 2005 ble nivået hevet til rødt, og det ble ikke senket før i februar 2014 – da til gult. Dette nivået innebærer blant annet et stort nærvær av sikkerhetsstyrker – blant annet fra det militære – særlig på jernbanestasjoner og steder der det befinner seg mange turister, som Louvre og Eiffeltårnet i Paris.

I februar 2014 ble nivåene forenklet til *vigilance* og *alerte attentat*.

Den 7. januar 2015 ble det etter angrepet på redaksjonslokalene til magasinet *Charlie Hebdo* i Paris hevet til «*alerte attentat*» for Paris-området (Île-de-France), og dagen etter også for regionen Picardie nord for hovedstaden.

Kritikere av planen innvender at den innskrenker de borgerlige friheter og privatsfæren, og omtaler den provokativt som «plan Vichypirate», en assosiasjon til Vichyregjeringens tid i 1940-årene.[]

Se også
-------

* Opération Sentinelle
* Operation Temperer
* Operasjon Gefion

Referanser
----------

1. ↑  «Arkivert kopi». Arkivert fra originalen 12. januar 2015. Besøkt 12. januar 2015.

Eksterne lenker
---------------

* (en) Vigipirate – kategori av bilder, video eller lyd på Commons Rediger på Wikidata
**Humanetikk** eller **human-etikk** var den betegnelse Kristian Horn valgte på det etiske system og (etter hvert) livssyn som Human-Etisk Forbund ble dannet for å utvikle og formidle i en norsk sammenheng. Horn hentet sitt begrep om human-etikk fra den danske filosofen Harald Høffdings (1843–1931) hovedverk *Etik* fra 1887. Høffding var igjen inspirert av empirismen og utilitarismen (David Hume og John Stuart Mill), og vektla det såkalte «velferdsprinsippet» som grunnverdi.

Humanetikk kan ses som enten snevrere eller sammenfallende med livssynshumanisme, også kalt sekulær humanisme. I internasjonal sammenheng finnes ikke et tilsvarende uttrykk og til engelsk oversettes gjerne humanetikk med *Humanism* eller *secular humanism*.

Snever definisjon
-----------------

Med utgangspunkt i en snever forståelse av humanetikk som grunnlaget for en etikk, vektlegges en rasjonell og menneskelig forankret etikk, altså en etikk som utvikler etiske posisjoner og standpunkter gjennom rasjonelle vurderinger og utledninger av den menneskelige erfaring. Humanetikken er også basert på oppfatningen om at det finnes en felles, allmenn moral/etikk. Dette kommer til uttrykk i de fellestrekk som kan ses i mange religiøse og etiske systemer. For eksempel var Kristian Horn opptatt av å vise hvor utbredt «den gylne regel» er i mange religioner: «Du skal gjøre mot andre det du vil andre skal gjøre mot deg», eller negativt formulert: «Du skal ikke gjøre mot andre det du ikke vil andre skal gjøre mot deg.»

Vid definisjon
--------------

Dersom man anlegger et videre perspektiv og ser humanetikken som et mer omfattende livssyn hvor også andre elementer enn bare etikken vektlegges, blir selve benevnelsen mer problematisk. Uttrykket blir for snevert til å fange inn at et livssyn omfatter mer enn bare en etikk. Kristian Horn vurderte da også å kalle det ideologiske grunnlaget for Human-Etisk Forbund for humanisme, men valgte humanetikk fordi humanisme har en rekke andre betydninger.

Ikke minst dette er bakgrunnen for at Human-Etisk Forbund i dag i de fleste sammenhenger bruker benevnelsen «humanisme» for å understreke tilhørigheten til International Humanist and Ethical Union (IHEU). I denne sammenheng blir «humanetikk» også å forstå som synonymt med «humanisme». En konsekvens av dette er at på sitt landsmøte i 2005 vedtok Human-Etisk Forbund også å kalle alle sine seremonier for «humanistiske». Denne begrepsbruken har blitt kritisert både av human-etikere som Kjell Horn (sønn av Kristian Horn)[1] og av kristne humanister som Dag Hareide, som er rektor for Norsk Humanistisk Akademi (Nansenskolen). Hareide mener humanismen er en strømning innen mange religioner og livssyn, og at «når begrepet humanisme skal brukes i Grunnloven og i skolens formålsparagraf, kan ikke HEF annektere ordet».[2]

Referanser
----------

1. ↑
2. ↑

Eksterne lenker
---------------

* Om humanetikk på human.no
* Humanisme som livssynsbetegnelse – en utredning av Levi Fragell [PDF]
**Plane** er en sideelv til Havel i den tyske delstaten Brandenburg.

Navnet
------

Navnet Plane stammer ifølge Sophie Wauer av det gammelpolabiske *plony* og betegner en *elv som flyter i flatlandet*. *Plony* er et jevnt, flatt og ufruktbart land. Det var bosatt slavere i det gamle gau Ploni og landsbyen Planow vest for elveløpet mellom Reckahn og Göttin er oppkalt etter elven. Oppkallingen fremgår av et gavebrev av Otto V av Brandenburg der han i 1279 forlener området til Brandenburg an der Havel. I Karl IV's landbok ble området nevnt som øde (*tota deserta*).

Elveløpet
---------

Elven har sin kilde i Landkreis Potsdam-Mittelmark i kommunen Rabenstein som ligger i naturparken Hoher Fläming. Kilden finnes ca 10 kilometer vest for Niemegk og mindre enn to kilometer vest for Raben.

Planes løp går først forbi Rabensteinborgen og passerer deretter Rädigke, Flämings eldste landsby. Deretter går elven nordover, slik at den etter noen kilometer går videre i Baruth urstrømdal. Langs ruten finnes bosettingene Linthe og Brück. Nord for urstrømdalen og elveløpet hever Zauche seg. Plane flyter gjennom *Belzig kulturlandskap* til Golzow og derette videre nordover til Breitlingsee, vest for Havel.

Elvens avsluttende løp og munning i Havel ble endret på 1800-tallet, da Plane brakte med seg så mye sand og jord at det skapte vanskeligheter for skipstrafikken i Havel.

Landskapet
----------

Plane fremstår med rent vann i hele sitt løp og slynger seg i myke meandere gjennom landskapet. Den passerer grønne enger og beitemarker. Det er ørret i elven og det er oppført en rekke møller langs elveløpet.

Kildeområdet til Plane ble naturvernområde i 1967.

Bildegalleri
------------

* Plane i Freienthal  Foto: Lienhard SchulzPlane i Freienthal  Foto: Lienhard Schulz
* Bro over elven i Freienthal  Foto: Lienhard SchulzBro over elven i Freienthal  Foto: Lienhard Schulz
* Komthurmøllen  Foto: Lienhard SchulzKomthurmøllen  Foto: Lienhard Schulz

Referanser
----------

1. ↑  *Brandenburg an der Havel und Umgebung - Eine landeskundliche Bestandsaufnahme im Raum Brandenburg an der Havel, Pritzerbe, Reckahn und Wusterwitz*, Utgitt av Sebastian Kinder og Haik Thomas Porada på oppdrag av *Leibniz-Instituts für Länderkunde* og Sächsischen *Akademie der Wissenschaften zu Leipzig*, bind 69, Böhlau Verlag Köln og Weimar 2006, ISBN 978-3-412-09103-3, s. 307

Eksterne lenker
---------------

* (en) Plane (River) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Håvard Lothe Lauritsen** (født 31. desember 1982) er en norsk musiker og frontfigur i Håvard Lothe Band som ga ut sitt første musikkalbum, *Live In Concert* i 2007.

Historie
--------

Håvard Lothe kommer fra Florø. Etter fullført videregående skole flyttet han til Liverpool i England, for å studere musikk på Liverpool Institute for Performing Arts. I Håvard Lothes opphold i Liverpool fikk han gjort en liten intim konsert for Sir Paul McCartney etter at han snek seg inn til McCartney med gitaren sin og spurte om han kunne få lov til å spille noen låter for ham.

Etter tre år i Liverpool flyttet Håvard til Bergen, og signerte platekontrakt med plateselskapet Reel Noise. I slutten av oktober 2006 var han med på NRKs store lørdags satsing, Kjempesjansen, der han fikk nest mest stemmer fra innringerne. Elisabeth Moberg fra Kvinner på randen gjorde også en duett med Håvard i forbindelse med en veldedighetskonsert i mars 2007.

Debutalbumet «Live in Concert» ble sluppet 3. september 2007.

Håvard stiftet band høsten 2007, og det var med dette bandet han gav ut sitt andre album, «Dorian Grey» 31. august 2009. Før lanseringsturneen i Norge var Håvard og bandet i Kina og spilte for 40 000 mennesker under 11th Asia Arts Festival.

Singelen «Oceans Between» fra «Dorian Grey» har vunnet flere priser, bl.a. Luttprisen 2009 - Årets artist i Sogn og Fjordane og Fylkestoppen 2009 i Sogn og Fjordane.

Diskografi
----------

### Album

* *Live In Concert*, Reel Noise (Utgitt 3. september 2007)
* *Dorian Grey*, Reel Noise (Utgitt 31. august 2009)

### Singler

* «*Goodbye Emily*», Reel Noise (Utgitt 6. juni 2009)
* «*The Greatest Day*», Universal (Utgitt 16. januar 2012)

Referanser
----------

1. 1 2   NRK.no: Håvard og Marthe - Kjempesjangsen
2. ↑   MySpace.com: Håvard Lothe (engelsk)
3. ↑   Firdaposten.no: Blir behandla som ei verdsstjerne
4. ↑   NRK.no: Lothe vann luttprisen
5. ↑  NRK.no: Håvard Lothe med årets fylkestopp

Eksterne lenker
---------------

* Offisielt nettsted Rediger på Wikidata

* (en) Håvard Lothe – kategori av bilder, video eller lyd på Commons Rediger på Wikidata
* MySpace: Håvard Lothe (engelsk)
Stokksundferja ved anløpet på Husøya
Tarva på kartet
Observatørtårn i skytefeltet på Karlsøya
Sommeren 2009 ble observatørtårnet ved et uhell beskutt under en øvelse
**Tarva** er en øygruppe i Ørland kommune i Trøndelag. Den største og eneste bebodde av øyene er Husøya. Arealet er 14 km², hvorav Husøya utgjør 8 km². Øya har 11 fastboende.

Øya tilhørte Austrått fram til 1858, og har fremdeles en opprinnelig eiendomsstruktur med én dominerende grunneier. Det drives landbruk, blant annet med utgangersau og egg- og dunvær. Luftforsvaret har et skytefelt på vestsiden øyene. Været landskapsvernområde på østsiden ble etablert i 1982.

Tarva kapell ble bygget i 1972, og kirkegården ble etablert i 1921. Tarva har eget postkontor, med postadresse **7166 Tarva**. Øya har ikke butikker, men sommeråpen pub. Det er ferjeforbindelse til Dybfest på fastlandet. Tarva skole ble nedlagt på 1990-tallet.

I forbindelse med utbedring av vei til forsvarets skyte- og øvingsfelt på Karlsøya på Tarva, gjennomførte Vitenskapsmuseet i 2013 en arkeologisk utgravning på Karlsøysletta. De arkeologiske undersøkelsene omfattet to kulturminner som var berørt av det planlagte tiltaket, en røys og en oppmuring. De to enkeltminnene er del av et større felt av kulturminner tolket som gravfelt, bestående av minst 28 steinkonstruksjoner.

Tarva var scene for NRKs barneserie Tuva frå Tarva.

Referanser
----------

1. ↑  (no) Tarva i Miljødirektoratets nettsted Naturbase
2. ↑  Utgravingsrapporter Arkivert 5. mars 2016 hos Wayback Machine.; NTNU Vitenskapsmuseet
3. ↑  «Tarva gravfelt». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** GeoNames
 |
***Human Collateral*** er en amerikansk drama-stumfilm fra 1920, regissert av Lawrence C. Windom og med Corinne Griffith i hovedrollen. Filmen er basert på en novelle av Frederic Van Rensselaer Dey.

Handling
--------

Patricia Langdon har interessen til en velstående bank-mannen Roderick Duncan og den frekke Richard Morton. Hun favoriserer Duncan inntil faren hennes, som befinner seg i alvorlige økonomiske problemer, appellerer til sin potensielle svigersønn om hjelp. Ergerlig begynner Patricia å oppmuntre Mortons oppmerksomhet.

Men når de to blir utsatt for en bilulykke, reiser de til en hytte i nærheten for å tilbringe natten der. I mellomtiden begynner Duncan, bekymret for Patricias sikkerhet, å lete etter forloveden sin. Han ankommer akkurat i tide for å redde henne fra Mortons fremskritt.

Skuespillere
------------

* Corinne Griffith som Patricia Langdon
* Webster Campbell som Roderick Duncan
* Maurice Costello som Richard Morton
* William T. Carleton som Stephen Langdon
* Charles Kent som Malcolm Melvin
* Alice Calhoun som Beatrice Bruswick

Referanser
----------

1. ↑  «AFI|Catalog». *catalog.afi.com*. Besøkt 23. mars 2023.

Eksterne lenker
---------------

* (en) *Human Collateral* på Internet Movie Database Rediger på Wikidata

* (en) *Human Collateral* på American Film Institute Rediger på Wikidata

* (en) *Human Collateral* på Silent Era Rediger på Wikidata
**Discovery Investigations** var en rekke britiske forskningsekspedisjoner i Sørishavet for undersøkelse av hval. De ble finansiert av Colonial Office og organisert av Discovery Committee i London som ble etablert i 1918. Hensikten med undersøkelsene var å skaffe en vitenskapelig basis for forvaltningen av hvalforekomstene i Antarktis. Arbeidet resulterte i ny kunnskap om hval, krillen de lever av og oseanografien i deres habitat. Undersøkelsene pågikk fram til 1951.

Laboratorium
------------

Landbaserte undersøkelser ble foretatt på Sør-Georgia mellom 1925 og 1931, i et marinbiologisk laboratorium på King Edward Point. Forskerne bodde og arbeidet i bygningen, og ble transportert den snaue kilometeren over King Edward Cove til Grytviken for å studere hval som ble fraktet i land av hvalbåter.

Fartøy
------

Forskningsfartøyene som ble benyttet var:

* RRS «Discovery» fra 1924 til 1931
* RRS «William Scoresby» fra 1927
* RRS «Discovery II» fra 1929

Rapporter
---------

Resultater fra undersøkelsene ble trykket i *Discovery Reports*. Dette var en serie med mange små rapporter som ble utgitt i 38 bind av Cambridge University Press og senere Institute of Oceanographic Sciences. Den siste rapporten forelå i 1980.

Litteratur
----------

Discovery Investigations er beskrevet i følgende bøker:

* Alister Hardy (1967): *Great Waters*, Collins
* F.D. Ommanney (1938): *South Latitude* Longmans
* John Coleman-Cooke (1963): *Discovery II In The Antarctic*
* Alfred Saunders (1950): *A Camera in Antarctica*, Winchester Publications, London

Eksterne lenker
---------------

* Skannede kopier av mange av rapportene er tilgjengelige ved Biodiversity Heritage Library.

Portal: Antarktis
**Stack Overflow** er en spørsmål-og-svar-nettside for profesjonelle programmerere og entustiaster. Det er flaggskipssiden til Stack Exchange-nettverket, opprettet i 2008 av Jeff Atwood og Joel Spolsky. På nettsiden finner man spørsmål og svar om mange temaer innen programmering. Den ble opprettet som et åpnere alternativ enn andre liknende sider som Experts-Exchange. Stack Overflow ble solgt til Prosus, et nederlandsk forbrukerkonglomerat, 2. juni 2021 for 1,8 milliarder dollar.

Nettsiden fungerer som en plattform for at brukere kan stille og besvare spørsmål, og, gjennom medlemskap og aktiv bruk, stemme opp og ned spørsmål og svar på en måte som er nokså lik Reddit og redigere spørsmål og svar på en måte som er lik wikier. Brukere kan tjene omdømmepoeng ("Reputation Points") og «badges», det vil si merker. For eksempel får en person 10 omdømmepoeng når spørsmålet eller svaret deres blir stemt på, og kan få merker for bidrag det blir satt pris på, noe som representerer en «spillifisering» av den tradisjonelle spørsmål-og-svar-nettsiden. Brukere får nye privilegier ved økt omdømme, som muligheten til å stemme, kommentere, eller til og med redigere andres innspill.

I mars 2021 hadde Stack Overflow over 14 millioner registrerte brukere, og mottatt over 21 millioner spørsmål og 31 millioner svar. Basert på taggene som blir lagt til spørsmål var de åtte mest diskuterte temaene JavaScript, Java, C#, PHP, Android, Python, jQuery, og HTML.

Referanser
----------

1. ↑   www.joelonsoftware.com[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* Offisiell blogg Rediger på Wikidata

* Mate-URL Rediger på Wikidata

* (en) Stack Overflow – kategori av bilder, video eller lyd på Commons Rediger på Wikidata
**Finsbråten** er en norsk produsent av pølser, pålegg, posteier, pateer, spekemat og baconprodukter.

Selskapet har sin historie tilbake til 1951, da brødrene Osvald, Frank og Kåre Finsbråten startet produksjon av kjøttvarer hjemme i kjelleren på småbruket i Gullverket i Eidsvoll. Selskapet har i dag omkring 120 ansatte, og hovedkontoret er stadig plassert på Eidsvoll.

Familien Finsbråten solgte i 2014 selskapet til det norske konsernet Scandza, som også eier Synnøve Finden, Leiv Vidar og Sørlandschips. Søsterselskapet Krone Kjøttprodukter var også del av salget.

I mars 2018 ble det kjent at de nye eierne legger ned fabrikken på Eidsvoll. Noe av produksjonen blir flyttet til Leiv Vidar-fabrikken på Hønefoss.

Referanser
----------

1. ↑  Finsbråtens historie Arkivert 8. september 2013 hos Wayback Machine.
2. ↑  Finsbråten AS er solgt - Eidsvoll Ullensaker Blad, 29.09.14 Arkivert 1. oktober 2014 hos Wayback Machine.
3. ↑  Blad, Eidsvoll Ullensaker. «Slutt for Finsbråten i Eidsvoll etter 67 år – 40 ansatte mister jobben». *www.eub.no*. Arkivert fra originalen 21. mars 2018. Besøkt 23. mars 2018.

Eksterne lenker
---------------

* (no) Offisielt nettsted Rediger på Wikidata
* (no) Finsbråten på Facebook Rediger på Wikidata

* (no) Finsbråten på Instagram Rediger på Wikidata
Skissemessig oppsett for turingtest, vedkommende som er «dommer» sitter nederst, øverst i skissen er en datamaskin og et menneske
**Turingtest**, etter Alan Turing, er en test for å sjekke om en datamaskin kan utøve intelligent adferd. Alan Turing offentliggjorde i oktober 1950 en artikkel «Computing machinery and intelligence» i tidsskriftet *Mind* hvor han beskrev en test for å sjekke en maskins muligheter for å utføre en menneskelignende samtale, men det var først senere at testen fikk navn etter ham. 

Turingtesten er en adferdstest, hvor man sier at hvis maskinen opptrer intelligent, så er den også intelligent, med alt hva det innebærer. Påstanden har innebygde problemer,[hvilke?] noe også Turing selv innrømmet. 

I enkelhet gikk Turingtesten ut på at et menneske («dommeren») kommuniserer med en datamaskin eller et annet menneske ved hjelp av kun tastatur og skjerm. Kommunikasjonen kan være om alle mulige tema, og vare mange timer. Dommeren kan ikke se om det er en maskin eller et menneske som skriver på den andre terminalen. Hvis dommeren ikke kan avgjøre om den eller det vedkommende kommuniserer med er en maskin eller et menneske, sier Turing at maskinen har bestått testen og må regnes som intelligent. 

Ingen maskin har hittil vært i nærheten av å klare turingtesten. Alan Turing selv trodde at en maskin skulle klare en tidsbegrenset test rundt århundreskiftet (i 2000), men ble ikke sannspådd. Det har vist seg å være langt vanskeligere å lage intelligente datamaskiner enn det han og andre forestilte seg i årene rundt 1950. 

Turing mente at den menneskelige hjerne hadde en hukommelse på ca. en milliard tegn og rundt en milliard operasjoner per sekund. Flere forskere mener i dag at dette var et estimat som lå minst en million ganger for lavt. Man regner nå[*når?*] ofte at menneskehjernen har 1016 (ti millioner milliarder) operasjoner per sekund og ca. 1016 biters lager.[]

Det er selvfølgelig ikke bare å lage kraftige nok datamaskiner for å lage intelligens. Man må også lage de riktige programmene, og dette kan ta flere tiår. Ray Kurzweil har veddet på at en datamaskin vil være intelligent og klare turingtesten innen 2030. De fleste eksperter synes å mene at selv dette er for tidlig.

8. juni 2014 meldte imidlertid Dagbladet at dataprogrammet "Eugene Goostman" kjørt på en "superdatamaskin" utviklet av russiskfødte Vladimir Veselov (USA) og ukrainske Eugene Demtsjenko (Russland) 7. juni 2014 som den første (fem maskiner ble testet), skal ha bestått Turing-testen ved å overbevise juryen om at den er et menneske, en 13 år gammel gutt.

Se også
-------

* CAPTCHA
* Ideologisk Turing-test

Referanser
----------

1. ↑  «Dataprogram besto Turing-testen». *Dagbladet.no*. Besøkt 11. desember 2016.

|  |  |
| --- | --- |
| Oppslagsverk/autoritetsdata | Encyclopædia Britannica **·** Stanford Encyclopedia of Philosophy **·** GND **·** LCCN **·** BNF **·** BNF (data) **·** SUDOC
 |
**Humanistisk jødedom**, er den formen for livssyn hvor man har et humanistisk syn på livet, men likevel troen på Gud og/eller de jødiske idealene.

Historie
--------

Vi har kjent til sekulære jøder i mange århundre, og jøden Elisha ben Abujá, som levde omkring år 100, regnes av mange som den første sekulære jøden. I århundrene som fulgte deretter var derimot ikke sekulære jøder noe særlig vanlig syn, inntil renessansen dukket opp på 1400-1600-tallet. Det var på denne tiden humanismen regnes som grunnlagt, og det var nå den sekulære jødedommen for alvor skulle på fotfeste. På 1800-tallet, ca. 200 år etter at renessansen var over, spredte sekularisme og ikke-teisme seg igjen sterkt innenfor de jødiske kretser. Blant lederne og aktivistene omkring slutten av 1800-tallet og begynnelsen av 1900-tallet som bidro mest til utbredelse av humanistisk jødedom, finner vi Ahad Ha`am, Simon Dubnow og Chaim Zhitlovsky. Den nåværende humanistisk/jødiske bevegelsen grunnlagt i 1963 av Rabbin Sherwin T. Wine. Ideen om "humanistisk jødedom" vakte stor interesse blant sekulære jøder, noe som skulle resultere i større popularitet og global utbredelse. 

The International Federation of Secular Humanistic Jews, som er en internasjonal paraplyorganisasjon for humanistisk-jødiske organisasjoner i tretten land, ble grunnlagt i 1986.

Society for Humanistic Judaism
------------------------------

Mange humanistiske jøder er organisert i Society for Humanistic Judaism. Organisasjonen arbeider for å fremme og bevare de humanistiske idealene i jødedommen og organisere jøder med humanistisk syn på livet.

Se også
-------

* Jødedommen
* Humanismen

Eksterne lenker
---------------

* Society for Humanistic Judaism
* International Institute for Secular Humanistic Judaism
* Center for Cultural Judaism
* International Federation of Secular Humanistic Jews
* Leadership Conference of Secular and Humanistic Jews
* Congress of Secular Jewish Organizations
**Finska partiet** (finsk *Suomalainen puolue*) var et politisk parti i Finland fra 1863 til 1918. Partiet ble dannet da tsaren/storhertugen innkalte den første finske *lantdagen* i 1863. Partiet ble et redskap for den finske nasjonalismen som Johan Vilhelm Snellman hadde vekket, og ble det dominerende parti blant preste- og bondestanden i lantdagen.

Partiet ble delt på 1890-tallet, de liberale brøt ut og dannet Ungfinska partiet. Finska partiet ble etter dette gjerne omtalt som *Gammalfinska partiet*, og kom etter hvert til å stå for en ettergivende holdning til russifiseringspresset, i håp om å bevare finsk indre selvstyre i politiske spørsmål. Blant partiets fremste menn på denne tiden kan nevnes J.R. Danielsson-Kalmari og J.K. Paasikivi.

Etter Finlands selvstendighet gikk partiets monarkistiske majoritet sammen med høyrekreftene i Ungfinska partiet og Folkpartiet til et nytt stort høyreparti: Nationella samlingspartiet. Republikanerne i disse tre partiene dannet som en motvekt det nye Nationella framstegspartiet.

Referanser
----------


|  |  |
| --- | --- |
| Oppslagsverk/autoritetsdata | Store Danske Encyklopædi **·** Uppslagsverket Finland **·** VIAF
 |
*Turisten har andre betydninger, se Turist (andre betydninger)*

***Turisten*** er en kriminalroman av Knut Faldbakken. Den kom i salg 24. september 2013, og er hans niende kriminalroman. Dette er åttende bok hvor overbetjent Jonfinn Valmann ved Hamar politikammer er hovedpersonen.

Denne gang blir mesteparten av bokens handling lagt til Marbella på den spanske solkysten. Valmanns utflyttede mor har vært utsatt for en bilulykke og overbetjenten må reise for å hjelpe til. Han blir frustrert av det lokale politiets manglende interesse for å etterforske ulykken og ser seg nødt til å gjøre undersøkelser på egen hånd. Dette fører til at han stifter bekjentskap med flere tvilsomme personer, samtidig som han avdekker stadig flere sider ved morens liv i utlendighet.

Referanser
----------

1. ↑  Om Turisten Arkivert 16. juli 2014 hos Wayback Machine. fra Gyldendal

Eksterne lenker
---------------

* Turisten Arkivert 16. juli 2014 hos Wayback Machine. – Omtale av boken på gyldendal.no


|  |  |  |
| --- | --- | --- |
| Forgjenger:**Natthagen** | **Bøker om Jonfinn Valmann**(2013) | Etterfølger:**Gjensynet** |

Portal: Litteratur
Turja ved Krasnoturjinsk
**Turja** (russisk: Турья́) er ei elv i Sverdlovsk oblast i Russland. Den er ei høyre sideelv til Sosva, og er 128 km lang med et nedslagsfelt på 1160 km². 

Elva har sitt utspring i myrområder på østsiden av de sentrale Uralfjellene. Den renner østover gjennom et relativt åpent og tildels myrpreget landskap, og munner ut i Sosva rundt 25 km øst for Krasnoturjinsk. Elva er 10-40 meter bred. Den fryser til i slutten av oktober og er frosset over til månedsskiftet april/mai. Byer ved Turja er Krasnoturjinsk og Karpinsk.

I 1943 ble det bygget en demning over elva ved Krasnoturjinsk. Det resulterende Bogoslovskoje-reservoaret er 18 meter dypt, rundt 0,5 km bredt og 8 km langt og rekker helt til nabobyen Karpinsk. Det er senere også bygget flere demninger lengre opp i elva

Elva er forurenset som følge av industrien i området, som Bogoslovskij aluminiumsverk, en kyllingfabrikk, og et kraftverk, foruten avløp fra byene Krasnoturjinsk og Karpinsk.

Eksterne lenker
---------------

* En undersøkelse av forurensingen i elva Turja. (russisk)

|  |  |
| --- | --- |
| Oppslagsverk/autoritetsdata | GeoNames
 |
Iztaccíhuatl. Om man ser litt nærmere på fjellet, kan man se kvinnen som ligger med hodet til venstre og brystet som øverste punkt.
Iztaccíhuatl sett fra Paso de Cortés Foto: Haakon S. Krohn 
**Iztaccíhuatl** (også skrevet **Ixtaccíhuatl**) er en vulkan i Mexico, på grensa mellom delstatene México og Puebla. Toppen befinner seg 5 286 moh og Iztaccíhuatl er dermed det tredje høyeste fjellet i Mexico etter Pico de Orizaba (5 675 m) og Popocatépetl (5 452 m)

Navnet har opprinnelse fra nahuatl *iztāc*, som betyr «hvit», og *cihuātl*, som betyr «kvinne». Dette er en prinsesse omtalt i aztekisk mytologi.

Fjellet har flere topper. Den høyeste er «brystet». «Hodet» stikker også frem. Det samme gjør «bena». Fjellets profil, som vanligvis er dekket av snø, former seg som en sovende kvinne. Håret strekker seg til andre siden av kroppen hennes. På grunn av dette er hun også kjent som den sovende kvinne. Iztaccíhuatl befinner seg rund 70 km sørøst for Mexico by og noen ganger har man muligheter til å se fjellet derifra. Tidligere, når det ikke fantes forurensing i Mexico by, var både Iztacciíhuatl og Popocatépetl alltid synlige fra byen. Faktisk, så har man fått et uendelig antall kunstneriske og literære uttrykk rundt disse fjellene på grunn av at Mexico by har vært et viktig kultursentrum både politisk og økonomisk. Først fra aztekerne sitt imperium og nå i landet Mexico.

Den første registrerte bestigningen av dette fjellet er fra 1889, men arkeologiske bevis har vist at aztekerne, inkludert tidligere kulturer, også har besteget dette fjellet mye tidligere.

Jesús Enrique Helguera ble blant annet kjent for det berømte maleriet som beskrev La Leyenda de los Volcanes «Sagnet om vulkanene» fra 1940.

Sagnet om Popocatépetl og Iztaccíhuatl
--------------------------------------

I aztekisk mytologi var Popocatépetl en kriger som elsket Iztaccíhuatl.
Faren til Iztaccíhuatl sendte ham til krig i Oaxaca og lovet Popocatépetl at han kunne gifte seg med hans datter om han returnerte (Noe som Iztaccíhuatl sin far antok at han ikke ville gjøre.) Når Iztaccíhuatl mottok nyhetene om at hennes elskede var død i kamp, da døde hun av sorg. Da Popocatépetl returnerte og han fikk vite om det tragiske dødsfallet til sin kjære, så døde også han av sorg på grunn av sin elskedes bortgang. Gudene ble rystet over dem og dekket dem med snø for å gjøre de om til fjell. Fjellet Iztaccíhuatl ble kalt for «Den hvite kvinne» fordi man kan ganske tydelig se formen av en liggende kvinne i dette fjellet. Popocatépetl ble forvandlet til en vulkan, som slynger ut ild mot jorden med et blindt raseri over tapet av sin elskede.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** SUDOC **·** GeoNames
 |
Portal: Litteratur

«Tarzan» har flere betydninger.
Johnny Weissmuller som Tarzan i eventyrfilmen *Tarzan* (1932).
**Tarzan** er hovedpersonen i en romanserie av Edgar Rice Burroughs på 24 bind, samt en bok med to fortellinger for barn. Tarzan er i bøkene sønn av to britiske adelige som etterlates av mytterister på en øde strandstrekning på Afrikas vestkyst. I et forsøk på å overleve bygger foreldrene en hytte i jungelkanten, men blir drept av store aper mens gutten er spedbarn. Tarzan blir oppdratt av apehunnen Kala og adoptert inn i apearten *mangani*, muligens et mellomledd mellom sjimpanser og gorillaer. Tarzan finner etterhvert tilbake til foreldrenes hytte og viser en uvanlig intelligens ved å lære å lese og skrive av ABC-bøkene de hadde med seg. Han finner også en stor kniv som gjør at han klarer å drepe en gorilla som angriper ham. Han etablerer seg etterhvert som leder av apeflokken, ved å beseire den tyranniske og sjalu lederen Kerschak. Senere kommer han i kontakt med andre mennesker og moderne sivilisasjon. Han inntar sin rettmessige posisjon i det britiske adelsskapet før han vender tilbake til Afrika og en periode bosetter seg på en gård. 

Romanserien utviklet seg til en blanding av samtidskommentar, science fiction og historisk fantasy. Tarzan kjemper mot alt fra arabisk slavehandel til russiske eventyrere. Han er en skarp sivilisasjonskritiker som foretrekker det enkle og nådeløse livet i naturen. Han fører geriljakrig på britisk side i Første verdenskrig og deltar i flyvåpenet i Andre verdenskrig, der han skytes ned over Sumatra og samarbeider med amerikanerne i kampen mot den japanske okkupasjonen. En vanlig handling i en Tarzan-bok er oppdagelsen av bortgjemte land som Pal-ul-don med dinosaurer og apemennesker, og tapte sivilisasjoner av alt fra romere til riddere, der Tarzan ofte vikles inn i kampene mellom to uforsonlige byer. I en av bøkene reiser han også til Pellucidar i jordens indre og blir dermed en del av Burroughs romanserie om denne bortgjemte verdenen. 

Seriens første bind ble utgitt i 1914, etter at den først ble publisert i et magasin i 1912, og serien fortsatte inntil forfatterens død i 1950. Senere har det blitt laget en rekke andre fortellinger, bøker, tegneserier, tv-serier og filmer om Tarzan. Det amerikanske filminstituttet har kåret Tarzan til filmhistoriens 34. beste helteskikkelse.

Referanser
----------

1. ↑  «AFI'S 100 YEARS...100 HEROES & VILLAINS». Det amerikanske filminstituttet. Arkivert fra originalen 4. mars 2016. Besøkt 1. juni 2018.

Se også
-------

* Mowgli, jungelgutten i *Jungelboken*

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** VIAF **·** GND **·** LCCN **·** NLA **·** NKC
 |
**Coleselva** er ei elv på Spitsbergen på Svalbard. Den renner gjennom Colesdalen i Nordenskiöld Land, rundt 20 kilometer sørvest for Longyearbyen. Elva er rundt 20 kilometer lang og dannes ved samløpet av tilløpselvene fra Medalen og Ringdalen. Elva renner derfra i hovedsakelig vest-nordvestlig retning gjennom Colesdalen til den munner ut i Colesbukta. Underveis tar den opp en rekke mindre sideelver.

I likhet med andre elver i samme område ligger Coleselva i en bred, flatbunnet dal med mye løsmasser, og elva brer seg ofte utover i et sterkt forgrenet elveløp.

Elva har navn etter Colesdalen, som av Edward Pelham ble kalt «Coles Park».

Referanser
----------

1. ↑  Coleselva *Stadnamn i norske polarområde*, Norsk polarinstitutt. Besøkt 8. mars 2013
2. ↑  Colesdalen *Stadnamn i norske polarområde*, Norsk polarinstitutt. Besøkt 8. mars 2013

Panorama over Colesdalen og Coleselva, med Colesbukta helt til høyre

|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
**Izale Michael McLeod** (født 15. oktober 1984 i Birmingham, West Midlands, England) er en engelsk tidligere fotballspiller som har spilt for flere engelske klubber som angrepsspiller.

Biografi
--------

Izale Michael McLeod, som har vært en del av Derby sitt fotballakademi, spilte sin første ligakamp for Derby County den 28. september 2002 mot Ipswich Town. Hans første scoring for *the Rams* kom 30. oktober 2002 i en ligakamp mot Sheffield United, og totalt noterte McLeod seg for tre ligamål på 29 kamper i 2002/03-sesongen. Den påfølgende sesongen ble det ett mål på 10 ligakamper for klubben fra Derbyshire, og i mars 2004 ble han lånt ut til Sheffield United. Han debuterte for *the Blades* den 13. mars 2004 i en ligakamp mot Watford, og da han returnerte tilbake til Derby i mai 2004 hadde han spilt syv ligakamper for Sheffield United.

I juli 2004 gikk han til Milton Keynes Dons og han spilte sin første kamp for denne klubben den 7. august 2004. Kampen var mot Barnsley, og McLeod scoret Milton Keynes Dons mål i kampen som endte 1–1. I hans første sesong for *the Dons* laget han 16 ligamål på 43 kamper, mens han i den påfølgende sesongen noterte seg for 17 mål på 39 ligakamper. I 2006/07-sesongen ble det 21 ligamål på 34 ligakamper for McLeod, og han ble også tatt ut på årets lag i League Two.

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 503).   
 Headline Book Publishing, London. ISBN 0-7553-1526-X
* Mortimer, Gerald (2004): *The Who´s Who of DERBY COUNTY* (side 119).   
 Breedon Books Publishing, Derby. ISBN 0-7553-1311-9

Eksterne lenker
---------------

* (en) Izale McLeod – Transfermarkt Rediger på Wikidata

* (en) Izale McLeod – Soccerbase.com Rediger på Wikidata

* (en) Izale McLeod – FBref Rediger på Wikidata
**Turisme i Nord-Korea** er en myndighetskontrollert næring. Landet er et av verdens minst besøke turistland og anslaget på vestlige turister til landet ligger på mellom 1000 og 2000 årlig, men langt flere kommer fra asiatiske land, særlig Kina og Japan.

Ingen kan ferdes i Nord-Korea uten to offisielle guider, en som er språkekspert, den andre representerer Koreas arbeiderparti. Mange grupper opplever også å ha med seg en kameramann som filmer det som gjøres, for å så å selge en redigert utgave av denne til deltagerne på turen. Fotografering er kontrollert, og det er få muligheter til å snakke med lokalbefolkningen.

Visum
-----

Visum tildeles ikke personer fra Sør-Korea og USA. Personer fra USA kan få visum til spesielle reiser knyttet til Arirangfestivalen. Unntak gjelder dessuten for offisielle reiser. Etter 2010 er visumreglene for personer fra USA lempet på. Journalister får ikke visum til vanlige turistreiser, så fremt de oppgir yrket sitt. Journalister kan få egne journalistvisa og reise alene sammen med guider.

Prosessen med å få visum er tungvint, en må blant annet levere fra seg en bekreftelse fra arbeidsgiver på ansettelsesforholdet, samt vanligvis også en CV. Reiseselskap som arrangerer turer til Nord-Korea gjør som oftest søknadsprosessen for den reisende.

Turisme fra Sør-Korea
---------------------

I 2002 ble området rundt Kumgangfjellet øst på Koreahalvøya, like nord for den demilitariserte sonen åpnet for turisme ved at det sørkoreanske selskapet Hyundai kjøpte rettighetene til slike reiser og arrangerte disse ved båttransport fra Sør-Korea. Senere er det bygget landverts forbindelse over grensa, slik at turene etter hvert skjedde med buss. Dette var da den eneste muligheten turister fra Sør-Korea hadde til å besøke Nord-Korea. I 2008 ble området stengt etter at en sørkoreansk turist ble skutt og drept av nordkoreanske soldater.

I 2005 ble Hyundai enige med nordkoreanske myndigheter om å åpne opp et større område for turisme. Det nye området inkluderte Paektufjellet og Kaesong. Kaesong ble åpnet for daglig turisme fra og med desember 2007. Nord-Korea tok 180 USD for en dagstur til byen. Kaesong ble etter dette besøkt av flere hundre turister hver uke, i all hovedsak av sørkoreanske turister. Turene til Kaesong ble stanset i desember 2008. I april 2010 ble byen igjen åpnet, men ble stengt igjen allerede i mai 2010 etter at Nord-Korea ble beskyldt for å senke ROKS Cheonan.

Kumgangfjellet ble tatt i bruk for å gjennomføre koreanske familiegjenforeninger i oktober og november 2010.

Eksterne lenker
---------------

* Pyongyang Travel
* Korea Konsult
* Koryo Tours

Portal: Korea
**Hardangerbåt** er i dag betegnelse på en trerobåt bygd i indre Hardanger, innenfor Strandebarm, som var ett av flere distrikter hvor det ble drevet omfattende båtbyggeri. Slik de fleste Sør-Vestlandsbåter var tidligere, har Hardangerbåten kun 3 bord på hver side. Den har nokså kraftige, ca. 30 cm høye, stevntopper, som har rett skråflate ned fra toppen på innsiden, i motsetning til de fleste andre båttyper på Sørvestlandet med litt høye stevntopper, som har en litt innbuet flate her. De har tydelig krappere bue i lottene enn i stevnene. De har ganske brede ripbord mot stevnene, og tilsvarende smalere børebord.

Gamle Hardangerbåter er svært like gamle Oselvere, og det er antydet at oppdelingen i to typer er uheldig. Det er heller ikke helt godt å si om ikke andre båttyper fra Hardangerdistriktet i gamle dager var mer lik de nåværende Hardangerbåtene.

Robåter fra lengre ute i Hardangerfjorden kalles ikke Hardangerbåter, men Strandebarmere, Kvinnheradsbåter osv.

Det ble ellers også bygd mye tyngre og større småskip i Hardanger og andre steder Hardangerjekt og Hardangerjakt (skipstypen).

| * v
* d
* r
Tradisjonelle norske robåttyper |
| --- |
| Sør-Østlandet | 
* Hvalerbåt
* Kragerøbåt
* Grimstadsjekte
* Vest-Agder-sjekte
* Snadd
* Lillebåt
* Mellombåt
* Storebåt

 |
| Sør-Vestlandet | 
* Oselver
* Hardangerbåt
* Strandebarmer
* Rogalandsbåt
* Torfinnsbubåt
* Jærbåt

 |
| Midt-Vestlandet | 
* Lindåsbåt
* Osterfjordsbåt
* Masfjordsbåt
* Sunnfjordsbåt – søranesing
* Sunnfjordsbåt – nordanesing
* Nordfjordbåt
* Haldorbåt

 |
| Nord-Vestlandet | 
* Sunnmørsbåt
	+ Snidbotning
	+ Snedbetning
* Møringsbåt
* Geitbåt (Nordmørsbåt)
* Romsdalsbåt (Romsdalsgeit)
* Lysterbåt

 |
| Trøndelag | 
* Åfjordsbåt

 |
| Nordlandsbåter | 
* Bindalsbåter
* Fembøring
* Spissbåtene fra Rana og Saltdal
* Lofotjolle
* krumstevninger
* Tromsbåter

 |
| Båtstørrelser | 
* Æring
* Færing
* Halvromsfæring
* Firroing
* Femring / Tendring
* Seksring
* Åttring
* Tiæring
* Tolværing

 |
*Turkana kan ha flere betydninger*

**Turkanasjøens nasjonalparker** er et sammensatt verdensarvområde i Kenya, bestående av to øyer i Turkanasjøen, og *Sibiloi nasjonalpark* på sjøens østre bredd. Området omfatter 161 500 hektar og er tørt, varmt (fra 19,2° til 39,9°C dagtemperatur) og vindfullt. Det ligger i nordenden av Riftdalen, på grensen til Etiopia.

Turkanasjøen, tidigere kjent som *Rudolfsjøen* eller *Jadesjøen*, ligger i Turkanaørkenen. Den er ca. 8 600 km² stor, og inntil 73 m dyp. Det er en saltvannssjø med rikt fiske- og fugleliv. Nasjonalparkene på de to øyene ble etablert for å beskytte leveområdet for nilkrokodillen, vanlig flodhest og flere slangearter. Sjøen er et viktig habitat for trekkfugler, og over 350 fuglearter er observert i området. Sjøen rommer 47 fiskearter, hvorav sju er endemiske.

Området regnes også som et meget viktig område for fossiler, og det er gjort verdifulle funn av fossiler fra både bløtdyr og pattedyr; også det første funnet av Homo rudolfensis.

Området ble først oppført på verdensarvlisten i 1997 og ble utvidet i 2001 da den sydligste av de to øyene ble tilføyd. I 2018 ble oppført på listen over truede verdensarvsteder.

Referanser
----------

1. ↑  «Lake Turkana National Parks (Kenya) inscribed on List of World Heritage in Danger». *UNESCO World Heritage Centre* **(engelsk)**. Besøkt 29. juni 2018.

Eksterne lenker
---------------

* (en) Lake Turkana – kategori av bilder, video eller lyd på Commons Rediger på Wikidata
* UNEP World Conservation Monitoring Centre: *faktaark*
* Kenya Wildlife Service: Sibiloi

  


|  |  |
| --- | --- |
| Oppslagsverk/autoritetsdata | Store norske leksikon
 |
**Staldmestergården** er en historisk bygning som ligger ved Frederiksholms Kanal nr.21–23 på Slotsholmen i København
mellom Christiansborgs ridebaneanlegg og Christian IVs bryggerhus.

Staldmestergården ble bygget på initiativ av Frederik IV for å huse personalet ved Den kongelige Staldetat.

Staldmestergården er utført i barokk ved Christof Marselis, Wilhelm Friedrich von Platen og Ernst Brandenburger. Bygningen er L-formet med to etasjer og kjeller. Den er reist av gul mursten med valmtak i rød tegl. Hovedinngangen er mot kanalen og er utformet i kalksten fra Stevns.

Undervisningsministeriet og Kirkeministeriet holder til i bygningen. Staldmestergården ble fredet i 1918.

Referanser
----------

1. ↑  Fredningssag / Staldmestergården og Havremagasinet, Frederiksholms Kanal 021-023 og Tøjhusgade 005-011 fra Kulturarvsstyrelsen (besøkt 22. juni 2014)

Kilder
------

* Staldmestergården hos Undervisningsministeriet
* Staldmestergården hos Slots-og Ejendomsstyrelsen

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |
Et **turistkart** er et kart tilrettelagt for turister som kommer på besøk til en gitt by eller et område. Kartet er ikke bestandig bygget opp etter de ellers så strenge kartografiske reglene som andre kart, men gater, plasser, hus og severdigheter er gitt vesentlig markering. Siden turistkart ofte er gratis, vil for eksempel hoteller, restauranter, bensinstasjoner e.l. bidra som sponsorer, og deres bedrifter avmerkes på turistkartet. De fleste større byer har turistkart utgitt av lokale turistbyråer, der også stoppesteder og linjer for kommunikasjon som buss, båt og bane er avmerket.

Siden slike kart ofte benyttes som hjelpemiddel for gående turister er målestokken på kartet tilpasset dette. Byens egen størrelse er likevel mer avgjørende for kartets målestokk; siden man kan greie seg med et mye mindre kart for Tønsberg enn for Tokyo. Det er derfor vanlig at større byer har oversiktskart over hele byen på kartets ene side, mens de mest interessante kartutsnittene finnes på kartets andre side.

Hvis kartet baserer seg på de standarder som benyttes for mer nøyaktige kart, kan turistkartet omtales som et bykart. 

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data)
 |
Innerdalstårnet sett fra Renndølsetra i Innerdalen.
**Innerdalen landskapsvernområde** er et verneområde som ligger i Sunndal kommune i Møre og Romsdal fylke. Området ble opprettet i 1967 og var det første landskapsvernområdet i Norge. Vernereglene ble revidert i 1977, det kom da klart frem at formålet med vern av Innerdalen var å bevare et naturlandskap som på grunn av topografi, vassdrag og vegetasjon har betydelig rekreasjons og naturvitenskaplig verdi. Området har et areal på 73 km², og det strekker seg fra Ålvundeid i vest til Innerdalsporten og grensen mot Storlidalen (Oppdal), 25 kilometer lenger øst.

Hytter
------

Ved Innerdalsvatnet (397 moh) ligger *Renndølsetra*, her blir det drevet tradisjonell seterdrift i tillegg til tilbys det overnatting. Litt lenger opp i Innerdalen har Kristiansund og Nordmøre Turistforening den selvbetjente turisthytten *Innerdalshytta*. Der ligger også *Innerdal turisthytte* som er privat, betjent hytte.

Referanser
----------

1. ↑  ; *Naturbase*; Naturbase-id: VV00000710; besøksdato: 8. mars 2021.
2. ↑  (no) Innerdalen landskapsvernområde i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Naturbase
 |
**José Ramón Fernández Álvarez** (født 6. april 1946 i Puebla) er en meksikansk sportsjournalist. Han jobber i ESPN Deportes, og er en av landets mest kjente sportsjournalister, mye på grunn av sin humoristiske stil og sine krasse kommentarer.

Fernández starta karrieren sin i Canal 13, og gikk deretter til Imevisión og TV Azteca. I TV Azteca var han i flere år en av profilene i programmet *DeporTV* (hvor han jobbet sammen med David Faitelson), før han gikk til ESPN Deportes i 2006. Der er han programleder i *Fútbol Picante*, *Cronómetro* og *Los Protagonistas*, og leverer også reportasjer til andre programmer.

Eksterne lenker
---------------

* (en) José Ramón Fernández på Internet Movie Database Rediger på Wikidata
* José Ramón Fernández på Twitter Rediger på Wikidata
* Biografi hos ESPN Deportes
* Fernández' blogg hos ESPN Deportes

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE
 |
**Innerloop Studios AS** (vanligvis referert til som **Innerloop**) var en norsk utvikler av videospill i perioden 1996 til 2003. Selskapet ble stiftet som Innerloop Technologies AS 28. mai 1996 av seks tidligere ansatte i spillselskapet Funcom. Etter kort tid signerte Innerloop en avtale med det engelske spillselskapet Eidos Interactive, og på våren 1997 fusjonerte selskapet med DiMaga Studios samt endret navn til Innerloop Studios. Høsten 2000 ble selskapet kjøpt av det svenske mediaselskapet Vision Park. I 2002 ble Innerloop igjen et uavhengig selskap, men utviklingen ble lagt ned i juni 2003.

Innerloop ble opprinnelig kjent for sin grafikkteknologi, først benyttet i flysimulatoren *JSF - Joint Strike Fighter*. I desember 2000 lanserte Innerloop skytespillet *Project I.G.I.: I'm Going In*. At man måtte spille gjennom hvert nivå uten å kunne lagre fremdriften underveis var kontroversielt og omdiskutert. Med unntak av sportsspillet *Extreme Sports* for Sega Dreamcast konsentrerte Innerloop seg om å utvikle spill for PC.

Selskapet ble ledet av Henning Rokling frem til virksomheten ble nedlagt i 2003. Selskapet samarbeidet med Infogrames, Sega, Empire Interactive og Codemasters i tillegg til Eidos Interactive som også var deleier av selskapet fra 1996 til 2000.

Utgitte spill
-------------

* *JSF – Joint Strike Fighter* (desember 1997)
* *Extreme Sports* (27. november 2000)
* *Project IGI: I'm Going In* (15. desember 2000)
* *Jul i Blåfjell* (november 2001)
* *IGI 2: Covert Strike* (3. mars 2003)

### *Project I.G.I.*

*Project I.G.I.* er et førstepersonsskytespill med et bredt utvalg av våpen. Spilleren tar kontroll over hovedpersonen David Llewellyn Jones, en tidligere soldat i spesialstyrken SAS og agent for I.G.I. (Institute for Geotactival Intelligence).

### *Vikingjarl*

I 2004 ble prosjektet *Vikingjarl* startet opp, men prosjektet ble aldri fullført. Innerloop ble tildelt 1,2 millioner i støtte for utvikling av spillet av Statens Filmfond.

Referanser
----------

1. ↑  «Innerloop Games - IGN» **(engelsk)**. IGN. Arkivert fra originalen 4. mars 2016. Besøkt 22. februar 2016.
2. ↑  «Bedre spill gir mindre utvalg». *Dagbladet.no*. 30. september 2004. Besøkt 3. juni 2009.
3. ↑  «Innerloop med vikingspill». Gamer.no. 20. oktober 2004. Besøkt 3. juni 2009.

|  |  |
| --- | --- |
| Oppslagsverk/autoritetsdata | VIAF
 |

Portal: Videospill